เด็กใหม่

***เด็กใหม่*** (Girl from Nowhere) เป็นละครโทรทัศน์แนวรหัสคดี ระทึกขวัญ และละครสั้นจบในตอน ผลิตโดยเซาเออร์บางกอกและจังก้าสตูดิโอ นำแสดงโดย ชิชา อมาตยกุล

ในฤดูกาลแรกออกอากาศครั้งแรกเมื่อวันที่ 8 สิงหาคม จนถึงถึง 31 ตุลาคม พ.ศ. 2561 ทางช่องจีเอ็มเอ็ม 25 ต่อมาได้มีฤดูกาลที่ 2 ออกอากาศทั่วโลกทางเน็ตฟลิกซ์ เมื่อวันที่ 7 พฤษภาคม พ.ศ. 2564 ซึ่งการแสดงทำให้เป็นที่รู้จักในระดับนานาชาติ เป็นละครที่น่าจับตามองโดยเฉพาะประเทศไทย เวียดนาม และฟิลิปปินส์ และติดสิบอันดับทั่วโลก เช่น บราซิล การแสดงได้รับคำชมเชยจากการใช้การเล่าเรื่องที่แหวกแนว และการใช้ชีวิตในสังคมโรงเรียนมัธยมศึกษาตอนปลายสมัยใหม่

## เรื่องย่อ
เรื่องราวของแนนโน๊ะ (ชิชา อมาตยกุล) นักเรียนหญิงมัธยมปลายลึกลับที่ย้ายเข้ามาที่โรงเรียนใหม่ โดยตีแผ่เรื่องเบื้องหลังที่เลวร้ายตั้งแต่นักเรียนและอาจารย์ ด้วยผลกรรมแต่ละอย่างที่ลงโทษไว้ ในฤดูกาลที่สอง แนนโน๊ะมาพร้อมกับคู่แข่งคนใหม่ชื่อ ยูริ ซึ่งมีความคิดที่แตกต่างไปจากแนนโน๊ะ เน้นการแก้แค้นและต้องการเข้าครอบครองหน้าที่แทนของแนนโน๊ะ

## ตัวละคร
### ตัวละครหลัก
;แนนโน๊ะ
:รับบทโดย ชิชา อมาตยกุล
:ตัวนำเรื่อง หญิงสาวที่มีลักษณะคล้ายหญิงสาวช่วงวัยมัธยมปลาย ชื่อจริงคือ **มารา อมราตยกุล** ตัวตนจริงนั้นไม่มีใครรู้ว่าเป็นใครมาจากไหน แต่ย้ายโรงเรียนใหม่ในทุก ๆ ตอน มีพลังต้นกำเนิดที่ลึกลับ ทำหน้าที่เป็นผู้ชี้แนะและผู้ลงโทษมนุษย์ที่ซ่อนความลับหรือการกระทำบางสิ่งบางอย่างโดยไม่คิดถึงผลที่จะตามมา แนนโนะถูกเปิดเผยว่าเป็นตัวตนว่าเป็นอมตะ แนนโน๊ะไม่ได้ดีหรือชั่ว เพราะดูเหมือนเธอจะลงโทษทุกคนเท่า ๆ กัน แนนโนะชอบใช้เวลาของเธอในการวางแผนการลงโทษที่เหมาะสม และทรมานแก่ผู้กระทำความผิดก่อนที่เธอจะจบเกม บุคลิกภาพของแนนโน๊ะจะมีเอกลักษณ์คือ ผมสั้นปานกลางทรงหยักศกหรือบ็อบพร้อมหน้าม้า แต่งกายชุดนักเรียนหญิง และคนขี้แกล้งที่ชั่วร้าย
;ยูริ
:รับบทโดย ชัญญา แม็คคลอรี่ย์ 
:ปรากฏตัวตั้งแต่ฤดูกาลที่ 2 ตอนที่ 3 หญิงสาวที่มีลักษณะคล้ายหญิงสาวช่วงวัยมัธยมปลายเช่นเดียวกับแนนโน๊ะ มีลักษณะเด่นคือมักจะแต่งกายด้วยชุดนักเรียนหญิงเหมือนแนนโน๊ะ มีทรงผมเป็นทรงผมหางม้าโดยใช้ริบบิ้นสีแดงอันเป็นเอกลักษณ์ มีแนวทางจัดการคล้ายกับแนนโน๊ะ แต่วิธีการจะเป็นการฆ่าเหยื่อแทนที่จะรับชดใช้กรรมของเหยื่อแบบที่แนนโน๊ะทำ มีความเจ้าเล่ห์มากกว่าและดูเหมือนจะไม่รู้สึกสำนึกผิดกับการกระทำ ทำให้กลายเป็นคู่แข่งของแนนโน๊ะไปในตั้งแต่นั้น
:ในอดีตเคยเป็นเหยื่อรายหนึ่งของนาน่าและทับทิม โดยกลายเป็นกลุ่มเพื่อนที่ถูกกดขี่ใช้งานอย่างเอาเปรียบและถูกข่มขืนพร้อมถ่ายคลิปแบล็คเมล์เอาไว้ จนแนนโน๊ะยื่นมือที่จะช่วยเหลือเธอ แต่ว่ายูริกลับมีแผนที่จะแก้แค้นนาน่าและทับทิม โดยใช้แนนโน๊ะเป็นตัวล่อแล้วได้จ้างวานชายฉกรรจ์ 2 คนไปฆ่าข่มขืน แต่ถูกชายฉกรรจ์ทั้งสองคนหักหลังโดยถูกกดลงน้ำในอ่างอาบน้ำจนเสียชีวิต แต่ทว่าในอ่างอาบน้ำนั้นกลับมีเลือดของแนนโน๊ะออกอยู่ ยูริที่นอนนิ่งอยู่บนอ่างก็ได้รับเลือดของแนนโน๊ะจึงทำให้ฟื้นคืนชีพขึ้นมา ทำให้เธอมีพลังและความเป็นอมตะเช่นเดียวกับแนนโน๊ะ

## รายชื่อตอน

### ฤดูกาลที่ 1 (2561)

### ฤดูกาลที่ 2 (2564)

## แนวคิดและการพัฒนา
โครงเรื่องของแต่ละตอนในละครโทรทัศน์ได้รับแรงบันดาลใจจากข่าวเหตุการณ์จริงที่เกี่ยวข้องกับนักเรียนหญิงซึ่งตกเป็นเหยื่อ แต่มีเจตนานำเสนอให้เห็นว่าในท้ายที่สุด เหยื่อเหล่านั้นจะลุกขึ้นมาเป็นผู้ชนะ ตัวอย่างเช่น ตอน "มินนี่ 4 ศพ" ได้รับแรงบันดาลใจจากเหตุการณ์จริงที่นักศึกษาหญิงขับรถชนรถตู้ของมหาวิทยาลัยจนมีผู้เสียชีวิต 4 ราย และสามารถหลีกเลี่ยงความรับผิดได้เนื่องจากอิทธิพลและความมั่งคั่งของครอบครัว

ตอน "รับน้อง" ก็อ้างอิงจากเหตุการณ์จริงที่รุ่นพี่ลงโทษรุ่นน้องซึ่งไม่ปฏิบัติตามกฎการรับน้อง ส่งผลให้เกิดการเสียชีวิต

นักแสดงนำชิชา อมาตยกุล ใช้ผลงานมังงะสยองขวัญญี่ปุ่นเรื่องโทมิเอะ ซึ่งมีตัวละครหญิงลักษณะคล้ายซักคิวบัส เป็นแรงบันดาลใจและต้นแบบในการถ่ายทอดตัวละคร

ไม่กี่วันก่อนเข้ารับการคัดเลือกนักแสดงเพื่อรับบทยูริ ชัญญา แมคคลอรี่ เพิ่งเริ่มพักฟื้นหลังการผ่าตัดเอาเนื้องอกในสมองออก ความมุ่งมั่นและความตั้งใจของเธอในการคว้าบทบาทนี้สามารถสร้างความประทับใจให้กับทีมคัดเลือกนักแสดง และยังเป็นแรงบันดาลใจให้เธอถ่ายทอดตัวละครยูริในฐานะตัวละครที่เปี่ยมด้วยพลังและการยืนหยัด

## การออกอากาศ

เด็กใหม่ฤดูกาลแรก ออกอากาศครั้งแรกเมื่อวันที่ 8 สิงหาคม พ.ศ. 2561 ทางช่องจีเอ็มเอ็ม 25 ทุกวันพุธ เวลา 22.25 - 22.55 น. และเผยแพร่บนเน็ตฟลิกซ์ เมื่อวันที่ 31 ตุลาคม ปีเดียวกัน ต่อมาเมื่อวันที่ 19 เมษายน พ.ศ. 2564 ได้มีการปล่อยตัวอย่างอย่างเป็นทางการของฤดูกาลที่สอง ซึ่งประกอบด้วยทั้งหมด 8 ตอน และเปิดให้รับชมทางเน็ตฟลิกซ์ เมื่อวันที่ 7 พฤษภาคม พ.ศ. 2564

## การสร้างใหม่
### The Reset

เด็กใหม่ ได้ถูกนำมาสร้างใหม่ในชื่อเรื่อง *[[เด็กใหม่ The Reset]]* ออกอากาศเมื่อวันที่ 7 มีนาคม พ.ศ. 2569 ทางช่องวัน 31 โดยมีเวอร์ชันเต็มให้รับชมผ่านแอปพลิเคชันสตรีมมิงวันดี นอกจากนี้ยังถูกนำไปเผยแพร่บนแพลตฟอร์มเน็ตฟลิกซ์อีกด้วย โดยมีเนื้อหาเรื่องราวเดี่ยวที่เกิดขึ้นในจักรวาลใหม่ ตัวละครแนนโน๊ะในเวอร์ชันนี้ไม่รู้จักหรือมีความเกี่ยวข้องกับตัวละครจากฤดูกาลก่อนหน้าแต่อย่างใด

### ฉบับญี่ปุ่น
เดอะ วัน เอ็นเตอร์ไพรส์ ในเครือ จีเอ็มเอ็ม สตูดิโอ อินเตอร์เนชั่นแนล ได้ร่วมมือกับ ฟูจิทีวี และผู้ผลิต NJcreations จากประเทศญี่ปุ่น ร่วมกันผลิตซีรีส์ เด็กใหม่ ฉบับญี่ปุ่น ในชื่อ  โดยมี นาคาจิมะ อาริสะ รับบทเป็น แนนโน๊ะ ซึ่งเป็นตัวละครที่เธอชื่นชอบมาตั้งแต่สมัยเด็ก และถือเป็นโอกาสสำคัญที่เธอได้รับบทนี้ในฐานะนักแสดงหน้าใหม่ของญี่ปุ่นอีกด้วย ทั้งนี้ ฟูจิทีวี จะเผยแพร่ซีรีส์ดังกล่าวบนสตรีมมิ่งแพลตฟอร์ม FOD ในช่วงเดือนเมษายน 2569 ในขณะที่ช่องวัน 31 จะเป็นผู้ถือลิขสิทธิ์ซีรีส์ดังกล่าว รวมถึงการเผยแพร่ในประเทศไทย และการจัดจำหน่ายทั่วโลก ซึ่งช่องวัน 31 จะเปิดเผยถึงช่องทางการรับชมในประเทศไทยในภายหลัง

## รางวัลและการเสนอชื่อ

## อ้างอิง

## แหล่งข้อมูลอื่น

* 

หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2561
หมวดหมู่:ผลงานต้นฉบับภาษาไทยของเน็ตฟลิกซ์
หมวดหมู่:เว็บซีรีส์ไทยในปี พ.ศ. 2564
หมวดหมู่:เว็บซีรีส์ไทย